I dr Landesregierig hät sie ufgrund vo ihrer Uusbildung das am eheschte uf si zuegschnittene Eidgenössische Juschtiz- und Polizeidepartement übernaah. Deet hät sie sofort mit mehrere heisse Iise z tue ghaa, vor allem mit dr Flüchtlingswelle im Gfolg vom Kosovochrieg. In de folgende Jahre isch es ihr jedoch glunge, für sämtlichi von ihre vertretene Vorlage i dr Volksabschtimmig e Mehrheit z finde.